
住讜讟讛 讻讜 注"讘 - 驻讬专讜砖 砖讟讬讬谞讝诇抓

诪讛讜 讚转讬诪讗 [砖转讗诪专] 讛诇讗 谞讗诪专 讘驻专砖转 住讜讟讛 "谞讟诪讗讛" "谞讟诪讗讛" (讘诪讚讘专 讛, 讬讙-讬讚) 砖谞讬 驻注诪讬诐, 讜诇诇诪讚谞讜: 讗讬住讜专 讗讞讚 诇讘注诇 讜讗讬住讜专 讗讞讚 诇讘讜注诇. 讜讛讬讬谞讜 讬讻讜诇讬诐 诇讜诪专 讻讬 讚讬谞讛 砖诇 住讜讟讛 讛讜讗 讚讜讜拽讗 讛讬讻讗 讚拽讗 诪讬转住专讗 讘讛讗 讝谞讜转 [讘诪拽讜诐 砖谞讗住专转 讘讝谞讜转 讝讜], 讗讘诇 讛讗 [注专讜讛 讝讜] 讛讜讗讬诇 讜讛讬讗 讗住讜专讛 讜拽讬讬诪讗 [讜注讜诪讚转] 诇讘讜注诇, 砖讛专讬 讛讜讗 讗住讜专 讘讛 注讜讚 拽讜讚诐 诪砖讜诐 注专讜讛 讗讬诪讗 [讗诪讜专] 砖诇讗 讬讞讜诇 讘讛 讚讬谉 住讜讟讛, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗祝 注诇 讬讚讬 注专讬讜转 诪拽谞讗讬诐.


讗  讗诪专谞讜 砖诪讻诇 讗诇讛 砖谞住转专讛 注诪讛诐 诪拽谞讗讬诐 讗转 讛讗砖讛 讞讜抓 诪谉 讛拽讟谉. 讜讟注诪讜 砖诇 讚讘专: "讜砖讻讘 讗讬砖 讗讜转讛" (讘诪讚讘专 讛, 讬讙) 讗诪专 专讞诪谞讗 [讗诪专讛 转讜专讛] 鈥� 讜诇讗 拽讟谉. 讜砖谞讬谞讜 砖讗讬谞讜 诪拽谞讗 诇讛 诪诪讬 砖讗讬谞讜 讗讬砖. 讜砖讜讗诇讬诐: 诇诪注讜讟讬 诪讗讬 [诇诪注讟 讗转 诪讛] 讘讗讛 讛诪砖谞讛? 讗讬诇讬诪讗 [讗诐 转讗诪专] 诇诪注讜讟讬 [诇诪注讟] 砖讞讜祝, 讞讜诇讛 砖讗讬谉 讘讜 讻讜讞 讜讗讬谞讜 讬讻讜诇 诇讘讜讗 注诇 讗砖讛 讘讬讗讛 讙诪讜专讛. 讜讛讗诪专 [讜讛专讬 讗诪专] 砖诪讜讗诇: 砖讞讜祝 诪拽谞讬谉 注诇 讬讚讜, 讜驻讜住诇 讗砖转 讻讛谉 砖讘讗 注诇讬讛 讘讗讬住讜专, 诪诇讗讻讜诇 讘转专讜诪讛!


讜砖讗诇讜 注诇 讚讘专讬讜: 诪拽谞讬谉 [诪拽谞讗讬诐] 注诇 讬讚讜, 驻砖讬讟讗 [驻砖讜讟, 诪讜讘谉 诪讗诇讬讜] 砖讻谉 讛讜讗! 讜讛住讘讬专讜: 诪讛讜 讚转讬诪讗 [砖转讗诪专] 讛诇讗 "讜砖讻讘 讗讬砖 讗转讛 砖讻讘转 讝专注" (讘诪讚讘专 讛, 讬讙) 讗诪专 专讞诪谞讗 [讗诪专讛 转讜专讛], 讜讛讗 诇讗讜 讘专 讛讻讬 [讜讝讛 讗讬谞讜 诪住讜讙诇 诇讻讱] 讛讜讗, 砖讛专讬 讗讬谞讜 讬讻讜诇 诇讘讜讗 注诇讬讛, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖诪讜讗诇 砖讗祝 注诇 讬讚讜 诪拽谞讗讬诐.


 讜注讜讚 砖讗诇讜 注诇 讚讘专讬 砖诪讜讗诇: "讜驻讜住诇 讘转专讜诪讛" 驻砖讬讟讗 [驻砖讜讟, 诪讜讘谉 诪讗诇讬讜] 砖讻谉 讛讜讗! 讜讛砖讬讘讜: 诪讛讜 讚转讬诪讗 [砖转讗诪专]: "讜诇讗 讬讞诇诇 讝专注讜" (讜讬拽专讗 讻讗, 讟讜) 讗诪专 专讞诪谞讗 [讗诪专讛 转讜专讛], 讝讛 讚讗讬转 诇讬讛 [砖讬砖 诇讜] 讝专注 鈥�/b> 诇讬讞诇诇 [讬讻讜诇 讛讜讗 砖讬讞诇诇], 讜讗讬诇讜 讝讛 讚诇讬转 诇讬讛 [砖讗讬谉 诇讜] 讝专注 鈥�/b> 诇讗 诇讬讞诇诇 [讬讞诇诇], 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗讬谉 讛讚讬谉 转诇讜讬 讘讝专注. 讜诪讻诇 诪拽讜诐 诇讚注转 砖诪讜讗诇 诪拽谞讗讬诐 注诇 讬讚讬 砖讞讜祝!


讜讗诇讗 谞讗诪专 讻讬 诪讛 砖砖谞讬谞讜 "砖讗讬谞讜 讗讬砖" 讘讗 诇诪注讜讟讬 [诇诪注讟] 讙讜讬 砖讗讬谉 诪拽谞讗讬诐 注诇 讬讚讜? 讜砖讗诇讜: 讜讛讗诪专 [讜讛专讬 讗诪专] 专讘 讛诪谞讜谞讗: 讙讜讬 诪拽谞讬谉 注诇 讬讚讜 讜驻讜住诇 讘转专讜诪讛.


讜诪讘专专讬诐: 诪拽谞讬谉 注诇 讬讚讜 驻砖讬讟讗 [驻砖讜讟, 诪讜讘谉 诪讗诇讬讜]? 讜讛住讘讬专讜: 诪讛讜 讚转讬诪讗 [砖转讗诪专] 讻讬讜谉 砖谞讗诪专 讘住讜讟讛 "谞讟诪讗讛" "谞讟诪讗讛" 砖转讬 驻注诪讬诐, 诇诇诪讚: 讗讞讚 诇讘注诇 讜讗讞讚 诇讘讜注诇, 讜讚讬谉 讝讛 谞讗诪专 讚讜讜拽讗 讛讬讻讗 讚拽诪讬转住专讗 讘讛讗 讝谞讜转 [讘诪拽讜诐 砖谞讗住专转 诇讘讜注诇 讘讝谞讜转 讝讜], 讗讘诇 讛讗 [讝讜] 砖谞讘注诇讛 诇讙讜讬 讛讜讗讬诇 讜讗住讜专讛 讜拽讬讬诪讗 [讜注讜诪讚转] 诇讘讜注诇 讝讛, 砖讛专讬 讛讜讗 讙讜讬 讛讗住讜专 诇讘转 讬砖专讗诇, 讗讬诪讗 [讗诪讜专] 砖诇讗 谞拽讬讬诐 讘讛 讗转 讛讻转讜讘 讘住讜讟讛, 注诇 讻谉 拽诪砖诪注 诇谉 [讛砖诪讬注 诇谞讜] 砖讘讻诇 讝讗转 诪拽谞讗讬诐 注诇 讬讚讜.


 讜注讜讚 砖讗诇讜 注诇 讚讘专讬 专讘 讛诪谞讜谞讗: 讜驻讜住诇 讘转专讜诪讛 驻砖讬讟讗 [驻砖讜讟, 诪讜讘谉 诪讗诇讬讜] 砖讻谉 讛讜讗! 讜讛住讘讬专讜: 诪讛讜 讚转讬诪讗 [砖转讗诪专]: "讜讘转 讻讛谉 讻讬 转讛讬讛 诇讗讬砖 讝专" (讜讬拽专讗 讻讘, 讬讘) 讗诪专 专讞诪谞讗 [讗诪专讛 转讜专讛], 诇讜诪专: 讚讘专 [讝讛 砖讛讜讗 讘谉] 讛讜讬讛, (谞讬砖讜讗讬谉) 鈥�/span> 讗讬谉 [讻谉] 驻讜住诇 讘转专讜诪讛, 讝讛 讚诇讗讜 讘专 [砖讗讬谞讜 讘谉] 讛讜讬讛 鈥�/b> 诇讗, 注诇 讻谉 拽诪砖诪注 诇谉 [讛砖诪讬注 诇谞讜] 专讘 讛诪谞讜谞讗 讚驻住讬诇 [砖讛讜讗 驻讜住诇] 诪讚讘专讬 专' 讬讜讞谞谉, 砖


讗诪专 专' 讬讜讞谞谉 诪砖讜诐 (讘砖诐) 专' 讬砖诪注讗诇: 诪谞讬谉 诇讙讜讬, 讗讜 注讘讚 砖讘讗讜 注诇 讛讻讛谞转, 讗讜 注诇 讛诇讜讬讬讛, 讗讜 注诇 讘转 讬砖专讗诇 砖驻住诇讜讛 诇讻讛讜谞讛 讜诇讗讻讜诇 讘转专讜诪讛 注诇 讬讚讬 讘讬讗讛 讝讜, 砖谞讗诪专: "讜讘转 讻讛谉 讻讬 转讛讬讛 讗诇诪谞讛 讜讙专讜砖讛 讜讝专注 讗讬谉 诇讛 讜砖讘讛 讗诇 讘讬转 讗讘讬讛... 诪诇讞诐 讗讘讬讛 转讗讻诇" (讜讬拽专讗 讻讘, 讬讙), 诇讜诪专: 讞讜讝专转 讛讬讗 诇讗讻讜诇 转专讜诪讛 讚讜讜拽讗 讗诐 谞讘注诇讛 诇诪讬 砖讬砖 诇讜 讗诇诪谞讜转 讜讙讬专讜砖讬谉 讘讛, 讻诇讜诪专, 诇讘谉 讬砖专讗诇 砖讬砖 讘讜 谞讬砖讜讗讬谉, 讜诇讻谉 讬砖 讘讜 讙诐 讗诇诪谞讜转 讜讙讬专讜砖讬谉, 讬爪讗讜 诪讻诇诇 讝讛 讙讜讬 讜注讘讚 砖讗讬谉 诇讜 讗诇诪谞讜转 讜讙讬专讜砖讬谉 讘讛. 砖讛专讬 讗讬谉 拽讬讚讜砖讬谉 转讜驻住讬诐 讘讛诐, 砖谞驻住诇讛 注诇 讬讚诐 讘转专讜诪讛 诇注讜诇诐. 讜诪讻诇 诪拽讜诐 诪讚讘专讬 专讘 讛诪谞讜谞讗 诇诪讚谞讜 砖诪拽谞讗讬诐 讙诐 注诇 讬讚讬 讙讜讬!


讜讗诇讗 讗诐 讻谉 诇诪注讜讟讬 诪讗讬 [诇诪注讟 讗转 诪讛] 讘讗讛 讛诪砖谞讛 砖讗诪专讛 "讗讬谞讜 讗讬砖"? 讗诪专 专讘 驻驻讗: 诇诪注讜讟讬 [诇诪注讟] 讘讛诪讛, 砖讗讬谉 讝谞讜转 讘讘讛诪讛, 讜讛谞讘注诇转 诇讘讛诪讛 讗讬谞谞讛 谞拽专讗转 讝讜谞讛 讜讗讬谉 讘讛 讚讬谉 住讜讟讛.


 讜讘讗讜转讜 注谞讬谉 诪讘讬讗讬诐: 讗诪专 诇讬讛 [诇讜] 专讘讗 诪驻专讝拽讬讗 诇专讘 讗砖讬: 诪谞讗 讛讗 诪讬诇转讗 讚讗诪讜专 专讘谞谉 [诪谞讬讬谉 讚讘专 讝讛 砖讗诪专讜 讞讻诪讬诐] 讗讬谉 讝谞讜转 讘讘讛诪讛 鈥�/b> 讚讻转讬讘 [砖谞讗诪专]: "诇讗 转讘讬讗 讗转谞谉 讝讜谞讛 讜诪讞讬专 讻诇讘 讘讬转 讛' 讗诇讛讬讱 诇讻诇 谞讚专"(讚讘专讬诐 讻讙, 讬讟), 


讜转谞讬讗 [讜砖谞讜讬讛 讘专讬讬转讗]: "讗转谞谉 讻诇讘", 讻讙讜谉 砖谞转谞讛 讗砖讛 讟诇讛 诇讘注诇 讛讻诇讘 讻讚讬 诇讛讬讘注诇 诇讻诇讘, 讗讜 诪讞讬专 讝讜谞讛 讟诇讛 砖拽谞讛 讘讜 讗转 讛住讻诪转 讛讝讜谞讛 诇讛讬讘注诇 诇讜 鈥� 诪讜转专讬谉, 砖谞讗诪专: "讙诐 砖谞讬讛诐" (讚讘专讬诐 讻讙, 讬讟) 诇讛讚讙讬砖: 砖谞讬诐 讗诇讛 (讗转谞谉 讝讜谞讛 讜诪讞讬专 讻诇讘) 讚讜讜拽讗 讗住讜专讬诐 讜诇讗 讗专讘注讛.  讜诪讻讗谉 砖讗讬谉 讝谞讜转 诇讘讛诪讛 (讻讙讜谉 讻诇讘), 砖讛专讬 讗讬谉 讛讗转谞谉 谞讞砖讘 诇讗转谞谉 讝讜谞讛.


 讜砖讜讗诇讬诐: 讛讜讗讬诇 讜诇诪讚谞讜 砖诪拽谞讗讬诐 讙诐 注诇 讬讚讬 砖讞讜祝 砖讗讬谉 诇讜 讝专注  讜讗诇讗 诪讛 砖谞讗诪专 "讜砖讻讘 讗讬砖 讗讜转讛 砖讻讘转 讝专注" (讘诪讚讘专 讛, 讬讙) 诇诪讛 诇讬, 诪讛 讘讗 讻转讜讘 讝讛 诇诪注讟? 讜诪砖讬讘讬诐: 诪讬讘注讬 诇讬讛 诇讻讚转谞讬讗 [谞爪专讱 讛讻转讜讘 诇讻驻讬 砖砖谞讬谞讜 讘讘专讬讬转讗]: 诪讛 砖谞讗诪专 "砖讻讘转 讝专注" 鈥�/b> 讛专讬 讝讛 讘讗 诇诪注讟 讜诇讜诪专 驻专讟 诇讚讘专 讗讞专.


砖讜讗诇讬诐: 诪讗讬 [诪讛 驻讬专讜砖] "驻专讟 诇讚讘专 讗讞专"? 讗诪专 专讘 砖砖转: 驻专讟 诇砖拽讬谞讗 诇讛 讘注诇讛 砖诇讗 讬讘讜讗 注诇讬讛 讛讘讜注诇 砖诇讗 讻讚专讻讛. 讗诪专 诇讬讛 [诇讜] 专讘讗: 砖诇讗 讻讚专讻讛 讛诇讗 讘讬讗讛 讙诪讜专讛 讛讬讗, 砖讻谉 "诪砖讻讘讬 讗砖讛" (讜讬拽专讗 讬讞, 讻讘) 讻转讬讘 [谞讗诪专] 讘诇砖讜谉 专讘讬诐, 诇诇诪讚谞讜: 讘讬谉 讻讚专讻讛 讘讬谉 砖诇讗 讻讚专讻讛 诪砖讻讘 讙诪讜专 讛讜讗!


讗诇讗 讗诪专 专讘讗: 驻专讟 诇砖拽讬谞讗 诇讛 讘讘讬讗讛 讚专讱 讗讘专讬诐 讗讞专讬诐, 砖讗讬谞讛 拽专讜讬讛 讘讬讗讛. 讗诪专 诇讬讛 [诇讜] 讗讘讬讬: 讘讬讗讛 讚专讱 讗讬讘专讬诐 驻专讬爪讜转讗 讘注诇诪讗 [驻专讬爪讜转 住转诐] 讛讬讗, 讜驻专讬爪讜转讗 诪讬 讗住专 专讞诪谞讗 [讜驻专讬爪讜转 讛讗诐 讗住专讛 转讜专讛] 讗砖讛 注诇 讘注诇讛 讘讻讱, 讜驻砖讜讟 讛讜讗 讜讗讬谉 爪讜专讱 诇诪讬注讜讟 诪讬讜讞讚.


讗诇讗 讗诪专 讗讘讬讬: 驻专讟 诇砖拽讬谞讗 诇讛 讘谞砖讬拽讛, 讻诇讜诪专, 诇讗 讘讘讬讗讛 讙诪讜专讛 讗诇讗 专拽 讘诪讙注 讗讬讘专讬 讛诪讬谉 讝讛 讘讝讛. 讜砖讜讗诇讬诐: 讛谞讬讞讗 诇诪讗谉 讚讗诪专 [讝讛 谞讜讞 诇讚注转 诪讬 砖讗讜诪专] 讛注专讗讛 讘讗砖讛, 砖讚讬谞讛 讻讘讬讗讛 讝讜 讛讻谞住转 注讟专讛 (讞诇拽讜 讛注诇讬讜谉 砖诇 讗讘专 讛诪讬谉 讛讝讻专讬), 讗讘诇 谞砖讬拽讛, 诪讙注 讘诇讘讚 鈥� 讜诇讗 讻诇讜诐 讛讬讗, 讛讬讬谞讜 讚讗转讬 拽专讗 诇诪注讜讟讬 [讝讛讜 砖讘讗 讛讻转讜讘 诇诪注讟] 谞砖讬拽讛 砖讗讬谉 讚讬谞讛 讻讘讬讗讛. 讗诇讗 诇诪讗谉 讚讗诪专 [诇讚注转 诪讬 砖讗讜诪专] 讛注专讗讛 讝讜 谞砖讬拽讛, 讗诐 讻谉 诪讗讬 讗讬讻讗 诇诪讬诪专 [诪讛 讬砖 诇讜诪专]  讜诪讚讜注 讗讬谉 讘讛 讚讬谉 住讜讟讛?


 讜诪砖讬讘讬诐: 诇砖讬讟讛 讝讜  诇注讜诇诐 谞驻专砖 "驻专讟 诇讚讘专 讗讞专" 鈥� 诇砖拽讬谞讗 诇讛 讘讘讬讗讛 讚专讱 讗讘专讬诐 讗讞专讬诐. 讜讻讱 谞住讘讬专 讗转 讛讞讬讚讜砖 砖讘讚讘专: 诪讛讜 讚转讬诪讗 [砖转讗诪专] 讘拽驻讬讚讗 讚讘注诇 转诇讬讗 专讞诪谞讗 [讘讛拽驻讚转 讛讘注诇 转诇转讛 讛转讜专讛] 讜讘注诇 讛讗 拽讗 拽驻讬讚 [讛专讬 讛讜讗 诪拽驻讬讚] 讙诐 注诇 诪讙注 讻讝讛, 注诇 讻谉 拽诪砖诪注 诇谉 [讛砖诪讬注 诇谞讜] 砖讗讬谉 讛讚讘专 转诇讜讬 专拽 讘讛拽驻讚转 讘注诇, 讗诇讗 爪专讬讱 砖转讛讗 讝讜 讘讬讗讛 讙诪讜专讛.


讗诪专 砖诪讜讗诇: 讬砖讗 讗讚诐

